Taevane Isa, Sinu armastuse sügavust inimlapse vastu ei suuda minu hing iialgi lõpuni mõista. See on midagi nii suurt, et ületab kõik minu mõistmisele seatud piirid ning teeb mind Sinu ees alandlikuks: oled ju  Sina see, kes hoolimata minu mõistmatust südamest tõmbad mind ikka ja jälle enese ligi ning lihtsalt armastad mind! Sellisena nagu olen… Tänu Sulle, Issand, Sinu helduse eest, mis ümbritseb mind igal minu elupäeval!